હાર્દિકે જે વિષય હાથમાં લીધો છે, તેમાં શિક્ષિત પાટીદારોને અનામતને કારણે અન્યાય થતો હતો તે તેનો પહેલો મુદ્દો છે. ત્યાર બાદ તમામ જ્ઞાતિના શિક્ષિતો અને ખેડુતોનો મુદ્દો ઉપાડ્યો હતો. હાર્દિકની માગણી સાથે કોઈ સંમત્ત ના હોય તો પણ તે મુદ્દો વિચારણા કરવી પડે તેવો તો છે. સોલાની કથિત લઠ્ઠાકાંડની ઘટના બાદ હાર્દિક, જીજ્ઞેશ અને અલ્પેશ ગાંધીનગર પહોંચી ગયા હતા. તેમની પાસે માહિતી હતી કે ગાંધીનગરમાં જ દારૂ વેચાય છે અને તેમણે જનતા રેડ કરી બે થેલી દારૂ પકડ્યો હતો. માત્ર બે થેલી દારૂ પકડ્યો તેનો અર્થ એવો નથી કે ગાંધીનગરમાં દારૂ મળતો જ નથી. આ ત્રણે નેતાઓની જનતા રેડમાં માત્ર બે થેલી જ દારૂ કેમ મળ્યો તે એક જુદો તપાસનો વિષય છે.